TISCO : เริ่มเปลี่ยนมาอยู่ในโหมดการเติบโต
23 มกราคม 2566

TISCO : เริ่มเปลี่ยนมาอยู่ในโหมดการเติบโต
-TISCO รายงานกำไรไตรมาส 4/2565 ที่ 1.8 พันลบ. (+2% QoQ และ +1% YoY) สอดคล้องกับประมาณการของเรา แต่ต่ำกว่าที่ตลาดคาด 5%
-คุณภาพสินทรัพย์ยังค่อนข้างดี และ credit cost ในปี 2566 น่าจะยังคงต่ำ การเติบโตจะเน้นมากขึ้นในปี 2566 จากผลิตภัณฑ์สินเชื่อจำนำทะเบียนรถยนต์
-เราชอบกลยุทธ์ของ TISCO ที่ได้รับแรงหนุนจากแนวโน้มเศรษฐกิจที่ดีขึ้นและฐานเงินทุนที่แข็งแกร่ง คงคำแนะนำ “ซื้อ” ด้วยราคาเป้าหมาย 123 บาท
แนวโน้มปี 2566 : ให้ความสำคัญกับการเติบโตและกลุ่มธุรกิจที่ให้ผลตอบแทนสูง
ผู้บริหารได้ระบุถึงกลยุทธ์ปี 2566 ซึ่งจะมุ่งเน้นที่การเติบโตของสินเชื่อ โดยเฉพาะสินเชื่อที่มีหลักประกันที่ให้ผลตอบแทนสูง ได้แก่ สินเชื่อจำนำทะเบียนรถยนต์ สินเชื่อเช่าซื้อ (HP) รถยนต์มือสองและรถจักรยานยนต์ สิ่งสำคัญอันดับแรกที่จะกระตุ้นสินเชื่อที่ให้ผลตอบแทนสูง (~33% ของสินเชื่อรายย่อยทั้งหมด) ในปี 2566 จะเป็นสินเชื่อจำนำทะเบียนรถ (สมหวัง เงินสั่งได้) และผู้บริหารมีแผนที่จะขยายสาขาเชิงรุกเพิ่มขึ้นปีละ 200 สาขา ตั้งแต่ปี 2566 เทียบกับ 50-100 สาขาในอดีต จนกระทั้ง “สมหวัง เงินสั่งได้” มีสาขาครบ 1,000 สาขา จาก 450 สาขาในปี 2565 เป้าการเติบโตของสินเชื่อปี 2566 อยู่ที่ 5-10% เทียบกับ 7.9% ในปี 2565 ขณะเดียวกัน
ผู้บริหารไม่มีความประสงค์ที่จะขอใบอนุญาตธนาคารเสมือนจริง (virtual bank) แต่ TISCO มีแผนที่จะเพิ่มขีดความสามารถในการแข่งขันโดยเพิ่มศักยภาพของดิจิทัลแพล็ตฟอร์ม และเพื่อเตรียมพร้อมรับผลกระทบจากการเริ่มใช้ยานยนต์ไฟฟ้า (EV) TISCO ได้รับส่วนแบ่งการตลาดสินเชื่อเช่าซื้อ EV ค่อนข้างสูงประมาณ 20% โดยใช้ประโยชน์จากความเชี่ยวชาญของการทำตลาดกับตัวแทนจำหน่ายรถยนต์ ผู้บริหารคาดว่าการเปลี่ยนแปลงจากรถยนต์สันดาปภายใน (ICE car) ไปสู่รถยนต์ EV จะเป็นไปอย่างค่อยเป็นค่อยไป และ TISCO จะรุกเข้าไปในระบบนิเวศของ EV เพื่อมองหาโอกาสทางธุรกิจใหม่ๆ และป้องกันผลกระทบที่คาดไม่ถึงต่อพอร์ตสินเชื่อเช่าซื้อของบริษัทฯ โดยเฉพาะราคารถยนต์ ICE มือสอง
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #TISCO